Isaiah Harris (friidrettsutøver)

Isaiah Harris (født 18. oktober 1996 i Lewiston) er en friidrettsutøver fra USA.

Idrettskarriere 
Harris deltok i USA-mesterskapet i friidrett 2016 (U.S. Olympic Trials), og kom der på sjetteplass på 800 meter. På studentnivå vant han 800 meter under Big Ten Indoor Championships og Big Ten Championships, og han kom på fjerdeplass på 800 meter under NCAA-mesterskapet i friidrett. Han deltok i U23-NACAC-mesterskapet i friidrett 2016, og vant der 800 meter.  

I 2017 kom han på fjerdeplass på 800 meter under NCAA-mesterskapet innendørs, og han vant 800 meter under Big Ten Indoor Championships. Han vant 800 meter under Big Ten Outdoor Championships, og han fikk sølv på 800 meter under NCAA-mesterskapet utendørs. Under USA-mesterskapet i friidrett 2017 fikk han sølv på 800 meter. Han ble dermed tatt ut til VM i friidrett 2017, men ble det slått ut i semifinalen på 800 meter.

I 2018 vant han på nytt 800 meter under Big Ten Indoor Championships, og han fikk sølv på samme distanse under NCAA-mesterskapet innendørs. Han vant 800 meter under Big Ten Outdoor Championships og under NCAA-mesterskapet i friidrett. Under USA-mesterskapet i friidrett 2018 fikk han sølv på 800 meter, bak Clayton Murphy. Han kom på fjerdeplass på 800 meter under USA-mesterskapet i friidrett 2019, og deltok i The Match Europe v USA, der han kom på tredjeplass på 800 meter. 

Under USA-mesterskapet i friidrett innendørs 2020 fikk Harris sølv på 800 meter. Han kom på fjerdeplass på 800 meter under USA-mesterskapet i friidrett 2021 (U.S. Olympic Trials), og ble med det ikke tatt ut til Sommer-OL i Tokyo. Etter en ny sølvmedelje på 800 meter under USA-mesterskapet i friidrett innendørs 2022 ble han tatt ut til VM i friidrett innendørs 2022, og han kom der på sjuendeplass på 800 meter.

Referanser

Eksterne lenker 
 

Mellomdistanseløpere fra USA
Deltakere for USA under VM i friidrett innendørs 2022
Personer fra Androscoggin County i Maine